Severino Poletto

**Severino Poletto** (1933–2022) var en av Den katolske kirkes kardinaler, og erkebiskop av Torino.

## Liv og virke
Severino Poletto ble døpt 29. mars 1933 i menigheten *S. Michele Arcangelo* i Salgareda og konfirmert der 17. november 1940 av Antonio Mantiero, biskop av Treviso. Etter at familien flyttet vokste han opp i Piemonte; han var den yngste av elleve barn. 

Etter å ha begynt sine studier i katolsk teologi og filosofi ved seminaret i Treviso, flyttet han i 1953 – året faren døde – til hovedseminaret i Casale Monferrato.

### Prest
Han ble presteviuet den 29. juni 1957 for bispedømmet Casale Monferrato av Biskop Giuseppe Angrisani. Samme år som han ble ordinert mistet han også moren sin i en bilulykke. Han var da disiplinærprefekt ved Casale–seminaret og direktør for bispedømmets kallsapostolat. 

I årene fram til 1965 var han kapellan i Montemagno og disiplinærprefekt ved seminaret til hans hjemlige bispedømme. Fra 1965 til 1980 var han sogneprest i Casale Monferrato i et innvandrer– og arbeiderklasseområde i byen. I løpet av denne tiden fikk han erfaring som arbeiderprest ved å arbeide deltid på en fabrikk i en lengre periode. Etter videre studier i 1977 oppnådde han lisensiat i moralteologi ved Alphonsianum og Lateranuniversitetet i Roma. Høsten samme år ble han utnevnt til biskoppelig delegat for sjelesorgen.

### Biskop av Fossano
Pave Johannes Paul II utnevnte ham til koadjutorbiskop av Fossano den 3. april 1980. Bispevielsen mottok han den 17. mai 1980 i katedralen i Casale Monferrato. Kardinal Anastasio Alberto Ballestrero, erkebiskop av Torino, var hovedkonsekrerende, medkonsekratorer var Carlo Cavalla, biskop av Casale Monferrato, og erkebiskop Giovanni Francesco Dadone, biskop av Fossano. 

Den 29. oktober 1980 ble han utnevnt til biskop av Fossano. Poletto var sekretær for Bispekonferansen for Piemonte i ti år. Han var for tiden medlem av den italienske bispekonferanses faste råd, og fra 1985 medlem i familiekommisjonen, som han også ble president for.

### Biskop av Asti
Fra 16. mars 1989 til 19. juni 1999 var Poletto biskop av Asti, der han etterfulgte biskop Franco Sibilla, som var fratrådt av helsegrunner.

### Erkebiskop av Torino
Han ble erkebiskop av Torino i juni 1999; etter kardinal Giovanni Saldarini som var fratrådt av helsegrunner. Han tok erkebispedømmet i besittelse den 5. september, og den 22. september ble han pavelig custosr for ''Santa Sindone'' (likkledet i Torino).  

Erkebiskop Poletto presederte requiemmessen i katedralen i Torino for advokat Gianni Agnelli den 26. januar 2003, en begravelsesmesse som ble direkteoverført på fjernsynet av *Rai*.

### Kardinal
Den 21. februar 2001 tok pave Johannes Paul II ham inn i kardinalskollegiet som kardinalprest for titulærkirken *[[San Giuseppe al Trionfale]]*.

Den 11. oktober 2010 innvilget pave Benedikt XVI kardinal Severino Polettos aldersbetingede avskjedssøknad som erkebiskop av Torino.

Poletto dettok på to pavevalg, ved konklavet i 2005 som valgte pave Benedikt XVI og konklavet i 2013 som valgte pave Frans.

Severino Poletto døde 17. desember 2022 i en alder av 89 år i Testona di Moncalieri.

## Episkopalgenealogi
Hans episkopalgenealogi er:

* Kardinal Scipione Rebiba  (1504–1577)
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761–1830) *1816
* Pave Pius IX (1792–1878) *1829
* Kardinal Alessandro Franchi (1819–1878) *1873
* Kardinal Giovanni Simeoni (1816–1892) *1875
* Kardinal Antonio Agliardi (1832–1915) *1896
* Kardinal Basilio Pompilj (1858–1931) *1911
* Kardinal Adeodato Giovanni Piazza (1884–1957) *1930
* Kardinal Sebastiano Baggio (1884–1957) *1930
* Kardinal Anastasio Alberto Ballestrero (1913–1993) *1953
* Kardinal *Severino Poletto* (1933–2022) *1980

## Referanser


## Eksterne lenker
* Biografi på katolsk.no
* Biografi på The Cardinals of the Holy Roman Church